ભારતે ઇંગ્લેંડ સામે ચેન્નઇમાં રમાઇ રહેલ પાંચમી ટેસ્ટના ચોથા દિવસે 7 વિકેટે 759 રન પર દાવ ડિક્લેર કરી દીધો હતો. ભારત તરફથી કરુણ નાયરે 303 (નોટઆઉટ) રન ફટકાર્યા હતા. ઇંગ્લેંડ સામેની આ મેચમાં ટીમ ઇંડિયાએ પોતાના ટેસ્ટ ક્રિકેટ ઇતિહાસનો સર્વાધિક સ્કોર બનાવી દીધો છે. ટીમ ઇંડિયાએ પોતાના જ 726 રનના સર્વાધિક સ્કોરને આજે તોડી દીધો છે. આ પહેલા ટીમ ઇંડિયાએ શ્રીલંકા સામે 2009 માં મુંબઇમાં 726 રનનો સ્કોર બનાવ્યો હતો. જેને આજે ટીમ ઇંડિયાના કરુણ નાયર અને કે એલ રાહુલની શાનદાર બેટિંગે તોડી દીધો છે.